**Alkalmazott nyelvtudomány MAO1204L, MMA1204L**

**Tantárgyi tematika és félévi követelményrendszer**

**Féléves tematika:**

1. **konzultáció (3 óra):**

* Az alkalmazott nyelvtudomány helye a tudományok rendszerében. A pszicholingvisztikai kutatások története
* Alkalmazott nyelvészeti kutatási módszerek
* A nyelvtudomány alkalmazása különböző munkaterületeken: pl. segítő foglalkozásokban, az igazságszolgáltatásban, az orvosi diagnosztikában

1. **konzultáció (6 óra):**

* Nyelvfejlődés magzati korban
* Nyelvfejlődés újszülött és csecsemőkorban
* Nyelvfejlődés kisgyermekkorban
* Nyelvfejlődés óvodás korban
* Nyelvfejlődés kisiskolás korban
* A környezet szerepe a nyelvi fejlődésben

**A foglalkozásokon történő részvétel:**

A gyakorlati foglalkozásokon a részvétel kötelező. A félévi hiányzás megengedhető mértéke részidős képzésben a tantárgy konzultációs óraszámának egyharmada. Ennek túllépése esetén a félév nem értékelhető (TVSz 8.§ 1.).

**Félévi követelmény:** gyakorlati jegy.

**Az értékelés módja, ütemezése****:**

1. A 2. konzultációra egy házi dolgozat elkészítése a megadott alkalmazott nyelvészeti kutatási módszer felhasználásával. Téma: Az érzelmek megjelenésének vizsgálata a tartalomelemzés módszerével a tanári beszédben egy nyelvtanórán.
2. Egy zárthelyi dolgozat megírása a nyelvfejlődés szakaszaiból a 2. konzultáció végén, az órai jegyzetek felhasználásával.

**A félévközi ellenőrzések követelményei:**

A félév végi gyakorlati jegy a házi dolgozat és a zárthelyi dolgozat érdemjegyeinek számtani átlagából jön létre. A házi dolgozat el nem készítése vagy sikertelensége elégtelen gyakorlati jegyet von maga után.

**Az érdemjegy kialakításának módja:**

A félév végi gyakorlati jegyet a zárthelyi dolgozat és az önálló kutatáson alapuló házi dolgozat érdemjegyeinek számtani átlaga határozza meg. Elégtelen gyakorlati jegy javítása a Tanulmányi és vizsgaszabályzat szerint lehetséges.

Nyíregyháza, 2019. február 4.

**Dr. Schéder Veronika PhD**

főiskolai docens